Pape Matar Sarr. Pape Matar Sarr () (2002-yil 14-sentyabrda tugʻilgan) — senegallik professional futbolchi. Pape Matar Sarr Premyer-liga klubi "Tottenham Hotspur" futbol jamoasi va Senegal terma jamoasida yarim himoyachi sifatida oʻynaydi. Klublardagi oʻyin faoliyati. Pape Matar Sarr 2020-yil 15-sentabrda Liga 1 jamoasi „Metz“ futbol klubi bilan besh yillik shartnoma imzolashdan oldin o‘zining vatani Senegalda „Génération Foot“ futbol jamoasida oʻynagan edi. Pape Matar Sarr dastlab, Championnat National 2da „Metz“ futbol klubining ikkinchi jamoasiga oʻynash uchun tanlangangan edi, ammo Fransiyadagi COVID-19 pandemiyasi tufayli barcha mavsum oʻyinlari toʻxtatilganidan keyin, Pape Matar Sarr birinchi jamoa tarkibiga chaqirildi. Pape Matar Sarr „Metz“ futbol klubining asosiy jamoasidagi ilk oʻyinini 2020-yil 29-noyabr kuni Liga 1 doirasida „Brest“ futbol klubiga qarshi o‘yinda o‘tkazdi. 2021-yil 31-yanvarda Pape Matar Sarr o‘zining Liga 1dagi birinchi golini mehmonda „Brest“ futbol klubiga qarshi uchrashuvda (4:2 hisobida zafar) kiritishga muvaffaq boʻldi. 2021-yil 27-avgustda Pape Matar Sarr Premyer-liganing vakili „Tottenham Hotspur“ futbol klubi bilan shartnoma imzoladi. Shundan soʻng, Pape Matar Sarr 2021—2022-yilgi mavsum oxirigacha „Metz“ futbol klubiga ijaraga berildi. Xalqaro oʻyinlardagi faoliyati. Pape Matar Sarr Senegal terma jamoasidagi ilk oʻyinini 2021-yil 26-mart kuni Kongo terma jamoasiga qarshi AFCON 2021 saralash o‘yinida o‘tkazdi. 2022-yil 6-fevralda Pape Matar Sarr Senegal terma jamoasi bilan 2021-yilgi Afrika Millatlar kubogida g‘olib chiqdi.